Id-Deċiżjoni tal-Kunsill
ta' l-4 ta' Diċembru 1990
li temenda d-Deċiżjoni 87/277/KEE dwar l-allokazzjoni tal-possibbiltajiet ta' qbid tal-merluzz fiż-żona ta' Spitzbergen u l-Gżira Bear u fid-Diviżjoni 3M kif imfissra fil-Konvenzjoni tan-NAFO
(90/655/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 170/83 tal-25 ta' Jannar 1983 li jistabbilixxi sistema Komunitarja għall-konservazzjoni u l-amministrazzjoni ta' riżorsi tas-sajd [1], kif emendata bl-Att ta' Adeżjoni ta' Spanja u l-Portugall, u b'mod partikolari l-Artikolu 11 ta' dak ir-Regolament,
Wara li kkunsidra l-proposta mressqa mill-Kummissjoni [2],
Wara li kkunsidra l-opinjoni tal-Parlament Ewropew [3];
Billi l-unifikazzjoni tal-Ġermanja bidlet il-qabdiet storiċi li fuqhom kienet bażata d-Deċiżjoni 87/277/KEE [4]; billi dik id-Deċiżjoni trid għalhekk tiġi emendata biex jittieħdu f'konsiderazzjoni l-qabdiet li kienet għamlet ir-Repubblika Demokratika Ġermaniża ta' qabel matul il-perjodi ta' referenza użati fil-kalkolazzjoni ta' perċentwali fl-Anness ta' dik id-deċiżjoni,
IDDEĊIEDA DAN LI ĠEJ:
Artikolu Uniku
L-Anness tad-Deċiżjoni 87/277/KEE għandu jiġi sostitwit bl-Anness ta' din id-Deċiżjoni.
Magħmul fi Brussel, fl-4 ta' Diċembru 1990.